b'\n_START_ARTICLE_\nRed zlatega runa\n_START_PARAGRAPH_\nRed zlatega runa (francosko Ordre de la Toison d\xe2\x80\x99Or; nem\xc5\xa1ko Orden vom Goldenen Vlies) je bil vite\xc5\xa1ki red, ki ga je leta 1430 v Bruggeju ustanovil vojvoda Filip III. Burgundski, s \xc4\x8dimer je proslavil svojo poroko s portugalsko princeso Isabelo iz Aviza._NEWLINE_Simbol reda je zlato ovnovo krzno (runo), ki visi z modro emajliranega kremena, tako je izra\xc5\xbeena povezava s staro bajko o Jazonu in argonavtih._NEWLINE_Napis na Filipovem grobu pojasnjuje glavni namen reda: V obrambo Cerkve, ki je bo\xc5\xbeja hi\xc5\xa1a, sem ustanovil ta plemeniti red, ki mu pravimo runo._NEWLINE_S poroko Marije Burgundske z Maksimilijanom Habsbur\xc5\xa1kim so Habsbur\xc5\xbeani prevzeli tudi red. Pozneje sta tako obstajali dve razli\xc4\x8dici reda: \xc5\xa1panska in avstrijska._NEWLINE_Red zlatega runa brez posebnih sprememb obstaja \xc5\xa1e danes in ni omejen zemljepisno, ampak je povezan z osebo suverena. O daljnovidnosti njegovega ustanovitelja Filipa Dobrega pri\xc4\x8da dejstvo, da je v redovnih statutih predvidel razli\xc4\x8dne zgodovinske spremembe in zato red oprl na brez\xc4\x8dasne vrednote, vite\xc5\xa1ke vrline in na spo\xc5\xa1tovanje katoli\xc5\xa1ke cerkve.'